A Törvényszék (ötödik tanács) 2013. szeptember 12‑i ítélete – Besselink kontra Tanács
(T‑331/11. sz. ügy)
„A dokumentumokhoz való hozzáférés – 1049/2001/EK rendelet – A Bizottságot az Európai Uniónak az emberi jogok és alapvető szabadságok védelméről szóló egyezményhez való csatlakozásáról szóló tárgyalásokra felhatalmazó tanácsi határozattervezet – A nemzetközi kapcsolatokhoz fűződő közérdek védelmével kapcsolatos kivétel – Részleges hozzáférés – Indokolási kötelezettség – Pervezető intézkedések vagy bizonyításfelvétel iránti kérelem – Elfogadhatatlanság”
1.                     Az Európai Unió intézményei – A dokumentumokhoz való nyilvános hozzáférés joga – 1049/2001 rendelet – Tárgy – A dokumentumokhoz való hozzáférés joga alóli kivételek – Megszorító értelmezés és alkalmazás (1049/2001 európai parlamenti és tanácsi rendelet, (4) és (11) preambulumbekezdés, és 1. és 4. cikk) (vö. 28–31. pont)
2.                     Az Európai Unió intézményei – A dokumentumokhoz való nyilvános hozzáférés joga – 1049/2001 rendelet – A dokumentumokhoz való hozzáférés joga alóli kivételek – A közérdek védelme – Bírósági felülvizsgálat – Terjedelem – Korlátok (1049/2001 európai parlamenti és tanácsi rendelet, 4. cikk, (1) bekezdés, a) pont, 3. francia bekezdés) (vö. 32–34., 51., 88. pont)
3.                     Bírósági eljárás – Keresetlevél – Alaki követelmények – A felhozott jogalapok rövid ismertetése – A jogalap alátámasztására felhozott kifogásokra vonatkozó hasonló követelmények (A Törvényszék eljárási szabályzata, 4. cikk, (1) bekezdés, c) pont) (vö. 38., 39. pont)
4.                     Az Európai Unió intézményei – A dokumentumokhoz való nyilvános hozzáférés joga – 1049/2001 rendelet – A dokumentumokhoz való hozzáférés joga alóli kivételek – Kötelező kivételek – Az ügyben szereplő érdekek előzetes mérlegelése – Kizártság (1049/2001 európai parlamenti és tanácsi rendelet, 4. cikk, (1) bekezdés) (vö. 44. pont)
5.                     Az Európai Unió intézményei – A dokumentumokhoz való nyilvános hozzáférés joga – 1049/2001 rendelet – A kérelmezőt vezérlő személyes érdek – A hozzáféréshez való jogra gyakorolt hatás hiánya (1049/2001 európai parlamenti és tanácsi rendelet, 2. cikk, (1) bekezdés) (vö. 46. pont)
6.                     Az Európai Unió intézményei – A dokumentumokhoz való nyilvános hozzáférés joga – 1049/2001 rendelet – A dokumentumokhoz való hozzáférés joga alóli kivételek – Indokolási kötelezettség – Terjedelem (1049/2001 európai parlamenti és tanácsi rendelet, 4. cikk) (vö. 50., 96., 98–100., 106. pont)
7.                     Az Európai Unió intézményei – A dokumentumokhoz való nyilvános hozzáférés joga – 1049/2001 rendelet – A dokumentumokhoz való hozzáférés joga alóli kivételek – A közérdek védelme – Nemzetközi kapcsolatok – Terjedelem – Az Uniónak az Emberi jogok Európai Egyezményéhez való csatlakozására irányuló tárgyalási irányelvek – Bennfoglaltság – Kivétel – A tárgyaló felekkel közölt irányelvek (1049/2001 európai parlamenti és tanácsi rendelet, 4. cikk, (1) bekezdés, a) pont, 3. francia bekezdés) (vö. 56., 58., 70–72., 78. pont)
8.                     Az Európai Unió intézményei – A dokumentumokhoz való nyilvános hozzáférés joga – 1049/2001 rendelet – A dokumentumokhoz való hozzáférés elve alóli kivételek – A dokumentumnak a kivételek hatálya alá nem tartozó részeihez való részleges hozzáférés engedélyezésére irányuló kötelezettség – Az arányosság elvének tiszteletben tartása (1049/2001 európai parlamenti és tanácsi rendelet, 4. cikk, (6) bekezdés) (vö. 83., 84. pont)
9.                     Az Európai Unió intézményei – A dokumentumokhoz való nyilvános hozzáférés joga – 1049/2001 rendelet – Az intézménynek a dokumentumok konkrét és egyedi vizsgálatára vonatkozó kötelezettsége – Terjedelem (1049/2001 európai parlamenti és tanácsi rendelet, 4. cikk) (vö. 103. pont)
10.                     Megsemmisítés iránti kereset – Megsemmisítést kimondó ítélet – A megsemmisítés következtében elfogadandó intézkedések megjelölése – Az uniós bíróság hatáskörének hiánya (EUMSZ 266. cikk) (vö. 109., 110. pont)
Tárgy
A 2011. április 1‑i tanácsi határozat megsemmisítése iránti kérelem, amely határozat megtagadta a felperes teljes hozzáférését a Tanács azon határozattervezetét tartalmazó 9689/10. sz. dokumentumhoz, amely felhatalmazta a Bizottságot az Európai Uniónak a Rómában 1950. november 4‑én aláírt, az emberi jogok és alapvető szabadságok védelméről szóló egyezményhez való csatlakozásáról szóló tárgyalásokra.
Rendelkező rész
1)
A Törvényszék megsemmisíti a felperesnek a 9689/10. sz. dokumentumhoz való teljes hozzáférését megtagadó 2011. április 1‑i tanácsi határozatot, amennyiben e határozat megtagadta az 5. sz. tárgyalási irányelvhez és a kért dokumentum azon nem közölt részeihez való hozzáférést, amelyek felidézik az EU‑Szerződés által lefektetett, az Európai Uniónak a Rómában 1950. november 4‑én aláírt, az emberi jogok és alapvető szabadságok védelméről szóló egyezményhez való csatlakozása céljával folytatott tárgyalások során figyelembe veendő elvekre, vagy amelyek a tárgyalás során érintendő kérdéseket tartalmazzák.
2)
A Törvényszék a keresetet ezt meghaladó részében elutasítja.
3)
A felek maguk viselik saját költségeiket.